Charleston (Etelä-Carolina)
Charleston perustettiin 1670, jolloin sen nimi oli Charles Town tai Charles Towne. Nykyisen nimensä se otti käyttöön 1783. Kaupunkia kutsutaan joskus myös nimellä "The Holy City" eli "Pyhä kaupunki" johtuen sen kaupunkikuvaa hallitsevasta suuresta määrästä kirkontorneja.
Carson City
Ennen valkoisten siirtolaisten saapumista nykyisen Carson Cityn aluetta asuttivat washoe-intiaanit. Vuonna 1851 alueelle saapui kullanetsijöitä. Kultaa ei paikalta löytynyt, mutta kullankaivuun sijaan perustettiin Eagle Station-niminen kauppa-asema. Asema oli länteen matkaavien siirtolaisten käyttämien reittien varrella ja asemaa ympäröivä seutu tuli tunnetuksi nimellä Eagle Ranch. Alueelle asettuneet valkoiset muodostivat lopulta enemmistön Sierra Nevadan alueella. Monet ensimmäisistä siirtolaisista olivat mormoneja, kunnes he myöhemmin hylkäsivät alueen ja muuttivat Salt Lake Cityyn.